การให้รางวัลตอบแทนคนทำงานดี แทนการลงโทษคนทำผิดพลาด จะช่วยสนับสนุนการทำงานแบบร่วมมือกันได้ดีกว่า
รายงานวิจัยชิ้นใหม่ของมหาวิทยาลัย Harvard ระบุว่า การให้รางวัลตอบแทนคนที่ทำงานดี แทนที่จะใช้วิธีลงโทษคนที่ทำผิดพลาด หรือมีพฤติกรรมไม่ดี
นักวิจัย David Rand ศึกษาผลกระทบทางชีววิทยา ที่มีต่อวิวัฒนาการทางพฤติกรรมของมนุษย์ โดยนำกลุ่มตัวอย่างนักศึกษามหาวิยาลัยแยกออกเป็นหลายๆ กลุ่ม กลุ่มละ 4 คน แล้วให้แต่ละกลุ่มเล่นเกมส์คอมพิวเตอร์ในลักษณะร่วมมือกันฝ่าฟันจนถึงเป้าหมาย แต่สมาชิกกลุ่มแต่ละคนจะได้รับรางวัลตามคะแนนที่พวกเขาทำได้ เมื่อจบการทดสอบเป็นเวลา1 ชั่วโมง โดยคนที่สะสมคะแนนได้มากที่สุดจะได้รางวัลไปและการทดลองยังอนุญาตให้ผู้เล่น สามารถลงโทษคนในกลุ่มที่เล่นเกมส์แบบเห็นแก่ตัวไม่ร่วมมือกับเพื่อน แต่หากผู้เล่นคนไหนมีน้ำใจ และให้ความร่วมมือเป็นอย่างดีผู้เล่นใจดีคนนั้นก็จะได้คะแนนพิเศษ ซึ่งบางครั้ง มากกว่าคนที่เล่นเกมส์แบบข้ามาคนเดียวเสียอีกนะครับซึ่งผลการทดลองดังกล่าวพบว่า มีบางกลุ่มที่ได้คะแนนความร่วมมือมากกว่ากลุ่มอื่นๆ คุณ David Randบอกว่าหากดูที่กลุ่มซึ่งได้คะแนนความร่วมมือมากที่สุดพบว่าคะแนนที่ได้นั้นมากกว่ากลุ่มที่คะแนนน้อยสุดถึง 2 เท่าดังนั้นจึงเห็นได้ว่าการมีน้ำใจ และเอื้อเฟื้อเผื่อแผ่ จะให้ผลดีตอบแทนได้ในที่สุดในอีกด้านหนึ่งกลุ่ม ที่ยิ่งลงโทษสมาชิกคนที่เห็นแก่ตัวหรือคนที่มีพฤติกรรมไม่เหมาะสมก็ยิ่งมีผลงานโดยรวมของกลุ่มออกมาไม่ดี ซึ่งการทดลองแสดงให้เห็นว่ากลุ่มที่มีการลงโทษสมาชิกกลุ่มมากครั้งที่สุด ได้คะแนนน้อยกว่ากลุ่มที่ลงโทษสมาชิกน้อยที่สุดถึง25% นักวิจัยแห่งมหาวิทยาลัย Harvard กล่าวว่าธรรมชาติ ของความร่วมมือแบบมีผลประโยชน์ต่างตอบแทนมักจะนำมาซึ่งผลลัพธ์ที่ดีกว่าทั้งในรูปของผลงานที่ออกมาในแต่ละวัน และไมตรีจิตที่จะเกิดขึ้นในอนาคตของเพื่อนร่วมงานในทางตรงกันข้าม หากมัวแต่ตอกย้ำความไม่พอใจ ความโกรธ หรือคิดแต่จะลงโทษนั่นจะไม่ก่อให้เกิดการสร้างสรรค์ และประสิทธิผลแต่อย่างใด คุณ Rand ยังบอกด้วยว่าทัศนคตินี้สามารถใช้ได้กับทุกระดับสังคม แม้แต่กับกลุ่มเพื่อนสนิท และว่าจะเป็นการดีกว่าหากไม่เอ่ยถึงความผิดพลาดที่แล้วมาของผู้อื่นและหันมาใส่ใจในการให้ความช่วยเหลือหรือความร่วมมือซึ่งกันและกัน ไม่กล่าวโทษกัน เพราะแต่ละคนอาจคิดว่าหากวันนี้เธอช่วยฉัน และช่วยกลุ่มของเรา ฉันก็จะช่วยเหลือเธอในวันข้างหน้าเช่นกัน